text: Kommunerne er ved at tør løbe for salt
  14 december 2010 kl. 17.03
  Snevinteren har været hård ved saltlagrene.
  Forbruget af vejsalt har været voldsomt i denne vinter.
  Leverandørerne har store problemer med at skaffe salt, og mange kommuner melder om tomme lagre. 
  I f.eks. Vejen er mængderne så små, at der nu kun bliver saltet på de allerstørste veje.
  De mindre veje må nøjes med sand.
  I de fleste kommuner i sydjylland er situationen den samme. Langt de fleste kommuner har kun salt til en uge eller mindre.
  På havnen i Fredericia hos en af de største saltleverandører er der også problemer. Her bliver noget af det allersidste salt lastet i disse dage.
  GC Rieber Salt leverer til ti kommuner og vejdirektoratet, der blandt andet står for motorvejene. Der kommer en skibsladning med salt på torsdag, men den bliver revet væk - direkte fra kajen.
  